Venus and Mars av Wings

***Venus and Mars*** er det fjerde studioalbumet til Wings. Det kom ut i 1975 som oppfølgjaren til suksessalbumet *[[Band on the Run]]*.  *Venus and Mars* fortsette suksessen og vart eit springbrett for ein eitt år lang verdsturné. Albumet var det første til Paul McCartney som kom ut på Capitol Records.

## Bakgrunn og innspeling
Etter å ha spelt inn *[[Band on the Run]]* (1973) som eit tremannsband med kona Linda og gitaristen Denny Laine, henta McCartney inn Jimmy McCulloch på sologitar og Geoff Britton på trommer i 1974. McCartney hadde skrive fleire songar for det nye albumet, og valde å dra til New Orleans for å spele inn songane, og Wings kom dit i januar 1975. 
Før dei drog til New Orleans hadde Wings spelt inn tre songar i Abbey Road Studios i London i november 1974: «Letting Go», «Love In Song» og «Medicine Jar», som alle seinare vart overdubba i Sea Saint Studios mellom januar og februar.

Så snart innspelinga kom i gang byrja McCulloch og Britton å krangle, og etter berre seks månader slutta Britton i bandet. Han vart erstatta av amerikanaren Joe English for å gjere albumet ferdig.

Innspelinga vart produktiv med nok songar til heile albumet, i tillegg til fleire andre songar som vart framtidige B-sider, «Lunch Box/Odd Sox» og «My Carnival». McCartney valde òg å lenkje fleire av songane saman, slik The Beatles hadde gjort på *[[Abbey Road]]*, for å gje albumet ei meir kontinuerleg kjensle.

## Utgjeving

Før albumet kom ut kom singelen «Listen to What the Man Said» i mai 1975. *Venus and Mars* kom ut to veker seinare til generell god kritikk og selde godt. Albumet gjekk til topps i USA, Storbritannia og fleire andre land i verda (det same gjorde «Listen to What the Man Said» i USA) og selde fire millionar eksemplar verda over.

Plateomslaget, som syner to biljardkuler, som skal førestille Venus og Mars, vart designa av Hipgnosis.

To singlar til, «Letting Go» og «Venus and Mars/Rock Show», kom ut. Sistnemnde nådde nesten Topp 10 i USA, men gjekk ikkje inn på singellista i Storbritannia i det heile.

I september la Wings ut på den eitt år lane Wings Over the World-turneen.

albumet kom først ut på CD i 1983 på Columbia Records. I 1993 vart albumet nymastra og gjeven ut på CD som ein del av serien «The Paul McCartney Collection» med bonusspor. I 2007 kom ei digital utgåve av albumet på iTunes med dei same bonusspora. I 2014 kom albumet ut på Hear Music/Concord Music Group i fleire forskjellige format.

## Innhald

### Andre spor

### 2014-utgåva
***Standardutgåve** 2-CD; det originale albumet og 14 bonusspor på den andre plata. 
***Luksusutgåve** 2-CD/1-DVD;
**same som standardutgåva på dei to CD-platene
**ei bok på 128 sider med nytt intervju med Paul McCartney og mange fotografi tekne av Linda McCartney og Aubrey Powell (kalla «Nashville Diary 1975») og anna
**ein DVD med innhald som ikkje var utgjeven før, inkludert ein oiginal TV-reklame for albumet, klipp av bandet i New Orleans («Recording My Carnival» og «Bon Voyageur») og øvingar frå songane frå *Venus and Mars* i Elstree Studios («Wings At Elstree»);
**lenkje til nedlasting av albumet og bonusspor. 
***Nymastra vinyl** 
***Høgoppløysleg digitalt album**

**Plate 1**
Det originale albumet

**Plate 2 – bonusspor**

**Plate 3 – DVD**
#«Recording My Carnival»
#«Bon Voyageur»
#«Wings at Elstree»
#«Venus and Mars TV Ad»

**Andre digitale spor tilgjengeleg via paulmccartney.com**
#«Letting Go [Extended Version]» – 5:39
#«Love My Baby [from One Hand Clapping]» – 1:16
#«Rock Show [New Version]» – 6:31

## Medverkande
*Paul McCartney – vokal, bass, guitars, klaverinstrument, piano, perkusjon
*Linda McCartney – klaverinstrument, korvokal, perkusjon
*Denny Laine – vokal, gitarar, klaverinstrument, perkusjon
*Jimmy McCulloch – gitarar, vokal, perkusjon
*Joe English – trommer, perkusjon
*Geoff Britton – trommer på «Love in Song», «Letting Go» og «Medicine Jar»
*Kenneth «Afro» Williams – congatrommer på «Rock Show»
*Allen Toussaint – piano på «Rock Show»
*Dave Mason – gitar på «Listen to What the Man Said»
*Tom Scott – saksofon på «Listen to What the Man Said»

## Salslister

### Vekeslister

### Årslister

### Salstrofé og salstal

## Kjelder

**Denne artikkelen bygger på «[[:en:Venus and Mars (Wings album)|Venus and Mars (Wings album)]]» frå ,  den 20. mai 2018.* 
*** oppgav desse kjeldene: *
* 
* 
*